Spanish Speaking restorative dentistry Milpitas California
Chinese cosmetic dental Perry GA
western dental Holley New York
price of porcelain veneers in Red Bank NJ
what is veneer MA
lumineer veneers Succasunna
caps for teeth Lawrenceville
dental coupons Plano
Harrisburg dental repair Swapo kry vuur van binne - Politiek - Republikein
Monday, June 01st, 16:09:25
Tandarts daag Geingob uit
Denver Kisting – Die tandheelkundige dr. Panduleni Itula is onversetlik – hy weier om uit Swapo te bedank ondanks kritiek dat hy twee base dien.
Itula is Vrydag by die Verkiesingskommissie van Namibië (ECN) as onafhanklike presidensiële kandidaat vir die komende nasionale verkiesing bekragtig.
Hiermee kom hy onder meer te staan teen pres. Hage Geingob, Swapo-president en huidige staatshoof, en mnr. McHenry Venaani, president van die Popular Democratic Movement (PDM).
Volgens Itula dra hy die welstand van “die ganse Namibië” op die hart – ongeag hul politieke of geloofsoortuigings.
Hy beoog glo om inwoners se waardigheid kragtens artikel 8 van die Grondwet te herstel.
Swapo voel glo ’n veer
Swapo het Vrydag by monde van sy sekretaris-generaal (SG), me. Sophia Shaningwa, gesê Itula se bevestiging as onafhanklike kandidaat het niks met hulle te doen nie. “Nee, nee, nee, dit is nie my besigheid nie. Hoekom moet dit my besigheid wees?”
Sy meen die regerende party het geen probleem met onafhanklike kandidate mits hulle nie onder die vaandel van Swapo hul ding doen nie.
“Hy is ’n onafhanklike kandidaat – onafhanklik, onafhanklik, onafhanklik. So, die Swapo-party het geen kwessies met ’n onafhanklike kandidaat nie, solank ’n onafhanklike kandidaat nie onder Swapo se vlag is nie.”
Shaningwa moes haar Vrydagoggend in haar eie woorde onder polisiebegeleiding terughaas Windhoek toe nadat sy reeds naby die Internasionale Lughawe Hosea Kutako was op pad Gobabis toe, waar Swapo die naweek ’n byeenkoms gehou het.
Die voorsitter van die ECN, adv. Notemba Tjipueja, het gesê Shaningwa moes fisiek teenwoordig wees om Geingob as gemagtigde verteenwoordiger van die party as hul presidentskandidaat te bevestig.
Die SG het kort voor die 11:00-spertyd by die ECN se hoofkantoor aangehaas gekom.
“Hulle’t gedink hierdie is nou ’n baie goeie geleentheid vir hulle om gou die land oor te neem, omdat die groot olifant nie in die huis was nie en al die klein muise toe hul plek kon afbaken.”
Namibiërs gaan oor minder as 40 dae stembus toe om vir ’n nuwe staatshoof en lede van die Nasionale Vergadering te stem.
Ofskoon wetgewing voorsiening maak vir onafhanklike politieke kandidate om aan ’n verkiesing deel te neem, is kenners dit eens daar is moontlike struikelblokke in die praktyk.
Boonop, maan kundiges, is dit oneties om twee base terselfdertyd te dien.
Me. Yvonne Dausab, voorsitter van die Kommissie van Regshervorming en -ontwikkeling (LRDC), sê die grondwetlike bepalings kan geag word oop vir interpretasie te wees.
Sy sê die Grondwet maak die deur oop vir onafhanklike kandidate omdat die grondwetskrywers demokrasie wou beliggaam.
Kragtens artikel 28 (4) van die Grondwet mag enige geregistreerde party ’n presidentskandidaat benoem.
Hiernaas, lui dieselfde bepaling, mag “enige persoon wat deur ’n minimum aantal geregistreerde kiesers ondersteun word soos deur ’n parlementêre wet bepaal word geregtig wees om as (presidents)kandidaat benoem te word”.
Itula het na wat verneem word 500 handtekeninge van geregistreerde kiesers in elk van die 14 streke bekom.
Dausab het onlangs in ’n paneel gedien wat die kwessie op Talk of the nation, ’n weeklikse paneelbesprekingprogram op NBC, onder die loep geneem het.
Die ander paneellede was dr. Charles Mubita, ’n politieke ontleder, dr. Victor Tonchi, die voormalige voorsitter van die ECN, en me. Emilia Theofelus, ’n jeugaktivis en kandidaatprokureur.
Mubita, veral, het gemeen dit is oneties om twee base terselfdertyd te dien.
Tonchi wou weet hoe ’n onafhanklike kandidaat stemme gaan werf en selfs al sou hy aan bewind hom, uit wie sy parlement saamgestel sal word.
Die paneellede was van mening ’n lid van ’n party wat ook as ’n onafhanklike kandidaat wil staan, skep botsende belange.
So ’n mens beskik oor binnekennis van die party en het toegang tot hulpbronne wat hy of sy dan tot hul voordeel as onafhanklike kandidaat kan uitbuit.
9 minute gelede | Howe